62017TJ0242_INF
Vispārējās tiesas (pirmā palāta) 2022. gada 19. oktobra spriedums –SC/Eulex Kosovo
(lieta T‑242/17 RENV)
Šķīrējklauzula – Kopējā ārpolitika un drošības politika – Eiropas Savienības starptautisko misiju starptautiskie civildarbinieki – Secīgi uz noteiktu laiku noslēgti darba līgumi – Iekšējs konkurss – Uz noteiktu laiku noslēgta līguma nepagarināšana – Līgumiskā atbildība – Ārpuslīgumiskā atbildība – Prasība par zaudējumu atlīdzību – Vispārējās tiesas kompetence – Pieņemamība – Aizmuguriska lietas izskatīšana
1.
Kopējā ārpolitika un drošības politika – Eiropas Savienības civilās misijas – Personāls – Starptautiskais civilais personāls – Prasība par zaudējumu atlīdzību – Savienības tiesas kompetence – Darbinieki, kas pieņemti darbā, pamatojoties uz secīgiem uz noteiktu laiku noslēgtiem līgumiem – Pirmie darba līgumi, kuros tiesu kompetence piešķirta dalībvalstu tiesām – Pēdējie darba līgumi, kuros ietverta šķīrējklauzula, ar ko tiesu kompetence piešķirta Tiesai – Šķīrējklauzulas piemērošanas joma – Prasība, ar ko apstrīd lēmuma neizvēlēties personas kandidatūru pēc iekšējā konkursa un lēmuma nepagarināt viņas pēdējo līgumu prettiesiskums – Iekļaušana
(LESD 268. un 272. pants)
(skat. 42.– 45. un 47. punktu)
2.
Kopējā ārpolitika un drošības politika – Eiropas Savienības civilās misijas – Personāls – Starptautiskais civilais personāls – Prasība par zaudējumu atlīdzību – Darbinieki, kas pieņemti darbā, pamatojoties uz secīgiem uz noteiktu laiku noslēgtiem līgumiem – Lēmums neizvēlēties viņas kandidatūru iekšējā konkursā un lēmums nepagarināt viņas pēdējo līgumu – Konteksts, kas pamato neobjektivitāti vai interešu konfliktu – Nodarītā kaitējuma atlīdzināšana
(LESD 268. un 272. pants)
(skat. 60.– 68. punktu)
Rezolutīvā daļa
1)
Eulex Kosovo izmaksā SC atlīdzību par nodarīto materiālo kaitējumu 19 bruto mēnešalgu apmērā, kurām ir jāpievieno dienas naudas un algas pieaugums, kas atbilst situācijai, ja pēdējais darba līgums būtu bijis pagarināts līdz 2018. gada 14. jūnijam, kā arī atlīdzību par morālo kaitējumu, kas ex æquo et bono ir noteikts 50000 EUR apmērā.
2)
Eulex Kosovo atlīdzina tiesāšanās izdevumus saistībā ar šo tiesvedību, kā arī tiesvedību lietā C‑730/18 P un lietā T‑242/17.